**SA Narva Haigla tööalasest rikkumisest teavitamine**

**Tööalasest rikkumisest teavitamine**

Info või kahtluse korral, kus SA Narva Haigla on rikkunud seadust või käitunud õigusnormi rikkudes, on võimalus sellest teavitada e-posti aadressil vihje@narvahaigla.ee.

**Millest võib teavitada?**

Teavitada võib tööalase tegevusega teatavaks saanud rikkumisest. Rikkumiseks tööalasest Euroopa Liidu õiguse rikkumise teavitaja kaitse seaduse (TÕRTKS) § 2 lõike 1 tähenduses loetakse tööalase tegevusega teatavaks saanud Euroopa Liidu õigusest tulenevate nõuete rikkumist järgmistes valdkondades:

riigihanked;

finantsteenused, -tooted ja -turud ning rahapesu ja terrorismi rahastamise tõkestamine;

tooteohutus ja nõuetele vastavus;

transpordiohutus;

keskkonnakaitse;

kiirguskaitse ja tuumaohutus;

toiduainete ja sööda ohutus, loomatervis ja loomade heaolu;

rahvatervis;

tarbijakaitse;

eraelu puutumatuse ja isikuandmete kaitse ning võrgu- ja infosüsteemide turvalisus;

Euroopa Liidu toimimise lepingu artiklis 325 sätestatud Euroopa liidu finantshuve kahjustavad rikkumised, mida on täpsustatud asjakohastes Euroopa Liidu meetmetes.

Euroopa Liidu toimimise lepingu artikli 26 lõikes 2 osutatud siseturuga seotud rikkumised, mis puudutavad tegevust, millega rikutakse äriühingu tulumaksu käsitlevaid norme, ning rikkumised seoses kokkulepetega, mille eesmärk on saada maksusoodustusi, mis on vastuolus äriühingu tulumaksu suhtes kohaldatavate õigusaktide eesmärgiga.

Tööalasest rikkumisest teavitajal peab olema põhjendatud alus arvata, et rikkumist on alustatud või see on lõpule viidud ning esitatud teave vastab tõele.

Lubatud ei ole esitada ebaõiget või pahatahtlikku teavet.

**Kes võivad rikkumisest teavitada?**

Narva haigla töötajad;

Narva haiglale võlaõigusliku lepingu alusel tööd tegevad isikud;

Narva haiglas praktikal olevad isikud;

Narva haigla vabatahtlikuna tegutsevad isikud;

Narva haiglaga töösuhte sõlmimise protsessis olevad isikud;

Narva haiglaga töösuhte lõpetanud isikud;

Narva haiglaga lepingueelsetes läbirääkimistes olev või lepingut muul viisil ettevalmistav isik või isikud, kelle töösuhe on lõppenud;

Isikud, kes töötavad Narva haigla lepingupartneri juures ükskõik, millisel eespool mainitud viisil.

**Kuidas teavitada?**

Tööalasest rikkumisest teavitamisel esitage teave võimalikult täpselt ja lühidalt – tooge välja kõige olulisem info ja faktid:

* juhtumi sisu konkreetsete ja täpsete faktidega ja võimalik tekkinud või tekkiv kahju;
* kus juhtum aset leidis;
* millal juhtum toimus (kui täpset kuupäeva ei tea, siis andke orienteeruv aeg);
* kes olid juhtumiga seotud (nimi, ametikoht, asutus);
* olemasolevad tõendusmaterjalid (pildid, dokumendid, kirjavahetus vms.);
* kuidas informatsiooni teieni jõudis ja kas olite või olete ise seotud selle juhtumiga.

**Kes menetleb Narva Haiglas tööalase rikkumisega seotud teavitusi**

Tööalase rikkumisega seotud teavitusi menetleb Narva haigla juhatus või tema poolt volitatud isik, kes vajaduse korral kaasab protsessi valdkonna spetsialiste ja muid pädevaid isikuid või edastab teate edasiseks menetlemiseks selleks pädevale isikule või asutusele.

Kui teavitatakse rikkumisest, mille on väidetavalt toime pannud Narva haigla juhatus, edastatakse teave menetlemiseks haigla nõukogu esimehele.

Narva haigla juhatus tagab rikkumisest teavitanud isiku konfidentsiaalsuse. Tööalasest rikkumisest teavitaja isik jääb ainult Narva haigla juhatuse või tema poolt volitatud isiku teada ja tema isikut ei avalikustata. Menetlusse kaasatud spetsialistidele või pädevale asutusele esitab Narva haigla juhatus info rikkumisteate kohta ilma selle saatja andmeteta.

Narva haigla juhatus või tema poolt volitatud isik annab rikkumisest teavitajale tagasisidet nii teate kättesaamise, menetluse käigu kui ka meetmete rakendamise kohta:

Narva haigla juhatus või tema poolt volitatud isik saadab rikkumisteate kättesaamise kohta kinnituse rikkumisest teavitajale 7 päeva jooksul pärast teate kättesaamist, ajutise eemalviibimise korral esimesel võimalusel.

Kui SA Narva Haiglal puudub pädevus teate menetlemiseks, edastab juhatus või tema poolt volitatud isik teate esimesel võimalusel, kuid hiljemalt viiendal tööpäeval pärast teate vastuvõtmist pädevale asutusele, informeerides sellest teavitajat.

Kui teade ei kuulu tööalasest Euroopa Liidu õiguse rikkumise teavitaja kaitse seaduse kohaldamisalasse ning teavitajale ettenähtud kaitse ei kohaldu, teavitab Narva haigla juhatus või tema poolt volitatud isik sellest rikkumisteate esitanud isikut.

Narva haigla juhatus või tema poolt volitatud isik annab rikkumisest teavitajale tagasisidet järelmeetmete rakendamise ja rikkumise menetluse lõpptulemuse kohta esimesel võimalusel, kuid hiljemalt kolm kuud või põhjendatud juhul kuus kuud pärast rikkumisteate kättesaamist.

Tagasisidet ei anta, kui rikkumisest teavitaja on tagasiside andmise keelanud või on põhjust arvata, et see seaks ohtu teavitaja konfidentsiaalsuse või teade on esitatud anonüümselt.